text: সেতু ভবনে সাংবাদিক প্রবেশে নিষেধাজ্ঞা জারি! | ডেইলি মেইল ২৪
  Home জাতীয় সেতু ভবনে সাংবাদিক প্রবেশে নিষেধাজ্ঞা জারি!
  সেতু ভবনে সাংবাদিক প্রবেশে নিষেধাজ্ঞা জারি!
  সড়ক পরিবহন ও সেতু মন্ত্রণালয়ের সেতু ভবনে সাংবাদিক প্রবেশে নিষেধাজ্ঞা জারি করা হয়েছে। সাংবাদিকরা সাধারণত সচিবালয়সহ যে কোনো স্থানে পেশাগত দায়িত্ব পালন করেন।
  কিন্তু মঙ্গলবার আমাদের সময়ের সিনিয়র রিপোর্টার তাওহীদুল ইসলামকে সেতু ভবনে প্রবেশের দায়ে দেড় ঘন্টা আটকে রাখা হয়। এরপর চলে দফায় দফায় জেরা।
  এ প্রসঙ্গে তাওহীদুল ইসলাম যুগান্তরকে জানান, তিনি মঙ্গলবার সকালে সেতু ভবনে পেশাগত কাজ শেষে বের হওয়ার পথে তার পথ আটকান সেতু কর্তৃপক্ষের রিসিপশনিস্ট শহীদুল। পদ্মা সেতু প্রকল্পে আউটসোর্সিংয়ে নিয়োগপ্রাপ্ত শহীদুলের বক্তব্য, 'আপনাকে ঢুকতে দেয়ার কারণে আমার চাকরি চলে যাচ্ছে।' এরপর তাওহীদকে নিয়ে যাওয়া হয় সেতু কর্তৃপক্ষের উপ-পরিচালক (প্রশাসন) মনিরুল আলমের কক্ষে।
  পরে পরিচালক (প্রশাসন) এম কায়সারুল ইসলামের কাছে নিয়ে যাওয়া হয়। তিনিও উপ পরিচালকের সুরে বলতে থাকেন- সাংবাদিকের ভেতরে কাজ নেই। সুনির্দষ্টি কারণ ব্যাখ্যা দিয়ে সংশস্নষ্টি কর্মকর্তার অনুমতি সাপেক্ষে যেতে হয়।' এরপর ভেতরে আটকে রাখাসহ ঘটনার বিস্তারিত ফোনে জানানো হয় মন্ত্রণালয়ের তথ্য কর্মকর্তা শেখ ওয়ালিদ ফয়েজকে। তার হস্তক্ষেপে পরবর্তীতে সেতু ভবন থেকে বের হন এই প্রতিবেদক।
  সাংবাদিক প্রবেশ নিয়ে এই অবস্থানের কারণ জানতে চাওয়া হয় সেতু বিভাগের সিনিয়র সচিব খন্দকার আনোয়ারুল ইসলামের কাছে। তিনি উল্টো জিজ্ঞেস করেন, সাংবাদিকের কাজ কী সেতু ভবনে? তথ্য সংগ্রহের কথা তুলে ধরলে তিনি বলেন, ব্রিফিং ছাড়া সাংবাদিকের কোনো কাজ থাকতে পারে না।